JÁRVÁNYOK

A félelem labirintusai

Párosítsd a betegséget a hozzá tartozó leírással!

pestis, fekete himlő, malária, ebola, kolera, kiütéses tífusz

1. A trópusi égövben zajló háborúk rendszeres kísérőbetegsége. A váltólázként is említett kórt a szúnyogok terjesztik, lázzal, hidegrázással, izomfájdalmakkal, fejfájással, rossz közérzettel jár.
2. A ruhatetűben élősködő sejtparazita okozta betegség, amely leginkább a rossz higiénés körülmények között élő, túlzsúfolt közösségekben (pl. hadseregek) fordul elő.
3. Széklettel, hányadékkal és vizelettel terjedő betegség, a mai napig is tart, főleg a szegények között szedi áldozatait.
4. Más néven dögvész, fekete halál, általában egy fertőzött állatról – például patkánybolháról – kerül át az emberre.
5. A ma ismert egyik legveszélyesebb, magas lázat, kiterjedt külső és belső vérzést okozó vírus, elsősorban Afrikában pusztít.
6. Az Újvilágban az európai hódítók megjelenése után olyan gyorsan terjedt, hogy összeroppantotta az ezeréves Azték Birodalmat. Kiirtotta a Karib-szigetek teljes őslakosságát, Mexikóban milliókat ölt meg néhány évtized alatt, és az Inka Birodalomban is több százezer volt a járvány halottainak száma.